Top-10 sterre om in 2014 dop te hou
JY LEES NOU Top-10 sterre om in 2014 dop te hou
Van plaaslik tot internasionaal, akteur tot model... hier is die tien sterre wat jy beslis in 2014 moet dophou!
Van plaaslik tot internasionaal, akteurs tot sangers en selfs ’n top-model van Suid-Afrika - hierdie 10 sterre beloof om vanjaar gróót dinge te doen!
Dié 17-jarige sangeres van Nieu-Seeland – gebore Ella Yelich O’Connor – het die wêreld in 2013 aan haar voete gehad met haar treffer "Royals". In 2014 gaan sy nie net by die 56ste Grammy-toekennings optree nie, maar sy is ook benoem vir vier Grammy’s. "Royals" is benoem in die kategorieë Record of the Year, Song of the Year en Best Pop Solo Performance terwyl haar CD, Pure Heroine, benoem is as Best Pop Vocal Album.
Ons het Ivan leer ken as Wimpie in die tienerfliek Bakgat. Hy was verlede jaar nog in die derde Bakgat-fliek weer as Wimpie te sien. En in 2014 sien ons hom weer op die groot skerm, dié keer in die nuwe Afrikaanse romantiese komedie Pad na jou hart - wat hy ook saam met Donnalee Roberts geskryf en die regie behartig het. Kyk die lokprent hier.
Juanita du Plessis se 20-jarige dogter is sangeres en aktrise en het rolprentgehore verlede jaar vermaak toe sy die rol van Marna in As jy sing gespeel het. Franja beplan om in die toekoms ’n album saam met haar ouer broer, Ruan, uit te bring - dalk is dit al vanjaar op die rakke!
Die plakkaat vir Shailene Woodley se fliek "The Fault in our Stars".
Hierdie musiekgroep uit Kaapstad is besig om internasionale sukses te behaal. Met treffers soos "Lusaka by Night", "Limpopo" en "Muizenberg" het die groep verlede jaar deur Engeland en Europa getoer. Intussen is hulle een van die groepe wat op 7 Junie vanjaar in Victoria Park in Londen, Engeland by die Field Day London gaan optree.